23.9.2022
RO
Jurnalul Oficial al Uniunii Europene
C 364/5
V (Anunțuri)
PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI
COMISIA EUROPEANĂ Notificare prealabilă a unei concentrări (Cazul M.10699 – SALMAR / NTS) (Text cu relevanță pentru SEE)
(2022/C 364/04)
1.
La data de 12 septembrie 2022, Comisia Europeană a primit, în temeiul articolului 4 din Regulamentul (CE) nr.
139/2004 al Consiliului (1), o notificare a unei concentrări propuse.
Notificarea vizează următoarele întreprinderi: — SalMar ASA („SalMar”, Norvegia), controlată în ultimă instanță de Kvarv AS, — NTS ASA („NTS”, Norvegia).
SalMar dobândește, în sensul articolului 3 alineatul (1) litera (b) din Regulamentul privind concentrările economice, controlul asupra întregii întreprinderi NTS.
Concentrarea se realizează printr-o ofertă publică anunțată la data de 17 martie 2022.
2.
Activitățile economice ale întreprinderilor respective sunt următoarele:
— SalMar este un producător de somon care desfășoară activități de creștere și prelucrare în Norvegia, Islanda și Scoția, în timp ce societatea-mamă Kvarv AS are și alte filiale care își desfășoară activitatea în industria acvaculturii; — NTS este, prin intermediul filialelor sale SalmoNor AS, Norwegian Royal Salmon ASA și Frøy ASA, activă în sectorul creșterii și prelucrării somonului în Norvegia și Islanda, precum și în alte sectoare ale industriei acvaculturii.
3.
În urma unei examinări prealabile, Comisia Europeană constată că tranzacția notificată ar putea intra sub incidența Regulamentului privind concentrările economice.
Cu toate acestea, nu se ia o decizie finală în această privință.
4.
Comisia invită părțile terțe interesate să îi prezinte eventualele observații cu privire la operațiunea propusă.
Observațiile trebuie să parvină Comisiei în termen de cel mult 10 zile de la data publicării prezentei.
Trebuie menționată întotdeauna următoarea referință: M.10699 – SalMar / NTS (1) JO L 24, 29.1.2004, p. 1 („Regulamentul privind concentrările economice”).